4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 862 της 10/25 Οκτ. 1966 (ΦΕΚ Α΄ 221)  Περί κυρώσεως καταρτισθείσης συμφωνίας μεταξύ Ελληνικού Δημοσίου και Ολυμπιακής Αεροπορίας Α.Ε. Έχοντες υπ’ όψιν: 1.Τας διατάξεις της παρ. 2 του άρθρ. 3 του Ν.Δ 3560/1956 «περί τροποποιήσεως και συμπληρώσεως του Α.Ν. 1856/1951 και Ν.Δ. 3006/1954 ως και περί κυρώσεως της από 30 Ιουλ. 1956 Συμβάσεως, περί Αεροπορικών Συγκοινωνιών». 2.Τας διατάξεις των παρ. 2, 3 και 4 του άρθρου πρώτου του Ν.Δ. 4262/1962 «περί τροποποιήσεως και συμπληρώσεως της από 30 Ιουλ. 1956 Συμβάσεως, περί Αεροπορικών Συγκοινωνιών κλπ», προτάσει των Ημετέρων, επί του Συντονισμού, Οικονομικών και Συγκοινωνιών Υπουργών, απεφασίσαμεν και διατάσσομεν:  Σελ. 768,02(α) 299-062 Άρθρον Πρώτον.-Κυρούται η, δια του υπ’ αριθ. 4712/17.9.1966 συμβολαίου του Συμβολαιογράφου Αθηνών Κωνσταντίνου Τσιχριτζή, καταρτισθείσα μεταξύ του Ελληνικού Δημοσίου, εκπροσωπουμένου υπό των Υπουργών Συντονισμού, Οικονομικών και Συγκοινωνιών και της εν Αθήναις εδρευούσης Ανωνύμου Εταιρείας υπό την επωνυμίαν «Ολυμπιακή Αεροπορία» συμφωνία, έχουσα ως ακολούθως: Άρθρ.1.-1.Όπου εν συνεχεία της παρούσης γίνεται χρήσις του όρου «Σύμβασις» άνευ ειδικωτέρου προσδιορισμού, νοείται η από 30.7.1956 σύμβασις περί Αεροπορικών Συγκοινωνιών, κυρωθείσα δια του Ν.Δ. 3560/1956 ως, τροποποιηθείσα και συμπληρωθείσα μεταγενεστέρως, ισχύει σήμερον. 2.Η εν άρθρ. 1 της Συμβάσεως διάρκεια αυτής παρατείνεται επί 20 ακόμη έτη, από της σήμερον ισχυούσης λήξεώς της. Άρθρ.2.-(Προστίθενται παρ. 2, 3 και 4 εις άρθρ. 15 της δια του Ν.Δ. 4262/1962 εγκριθείσης Συμβάσεως, ανωτ. σελ. 768). Άρθρ.3.-1.Αι διατάξεις της παρούσης Συμβάσεως μόνον δια συμφωνίας μεταξύ των συμβαλλομένων μερών δύνανται να καταργηθώσιν η τροποποιηθώσιν πάσα δε αντίθετος διάταξις της Νομοθεσίας ή των προηγουμένων Συμβάσεων δεν εφαρμόζεται, εφ’ όσον αντίκειται εις τας διατάξεις αυτής. Δια την ερμηνείαν της παρούσης τροποποιητικής Συμβάσεως δεν λαμβάνονται υπ’ όψιν αι προηγηθείσαι διαπραγματεύσεις, αλλά αι διατάξεις αυτής. 2.Εις την, δια της παρ. 3 του άρθρ. 16 της δια του Ν.Δ. 4262/1962 εγκριθείσης και δια του υπ’ αριθ. 25308/1962 συμβολαίου του Συμβολαιογράφου Αθηνών Ρ. Γαρταγάνη καταρτισθείσης Συμβάσεως, εξουσιοδότησιν προς τον Υπουργόν Συγκοινωνιών προς κωδικοποίησιν δια Δ/τος, περιλαμβάνονται και αι διατάξεις της παρούσης. Άρθρον Δεύτερον.-Και επί της ως άνω κυρουμένης Συμβάσεως ισχύουν και έχουν εφαρμογήν αι διατάξεις της παρ. 2 του άρθρ. 3 του Ν.Δ. 3560/1956 και της παρ. 4 του άρθρου Πρώτου του Ν.Δ. 4262/1962. Άρθρον Τρίτον.-1.Η ισχύς του παρόντος Β.Δ/τος άρχεται από της δημοσιεύσεώς του δια της Εφημερίδος της Κυβερνήσεως και δεν αναφέρεται εις το παρελθόν. 2.Εις τον Ημέτερον επί των Συγκοινωνιών Υπουργόν, ανατίθεμεν την δημοσίευσιν και εκτέλεσιν του παρόντος.          38.Ξ.γ.4 Ολυμπιακή Αεροπορία   134  